Ún de los aportes más importantes de Lenin foi na cuestión de la organización comunista. Argumentaba que la llucha económica del proletariáu namái lo llevaría a alquirir una ideoloxía sindicalista y que la concencia marxista y revolucionaria teníen de ser introducíes dende fuera. Amás, plantegaba que la clase obrera, pa llevar a cabu la so actividá revolucionaria, debería de cuntar con un destacamentu de vanguardia que dirixera la so llucha, el Partíu Comunista. Según Lenin, los oxetivos del partíu namás podríen ser algamaos al traviés d'una forma d'organización disciplinada conocida como centralismu democráticu.